Ükskõik, kus Eesti otsas sa õpid, on sul nüüd uus eneseväljendusvõimalus - räppmuusika, dokfilmi või Rohujuure koomiksi kaudu! Võistlustest võivad osa võtta kõik 13- 19-aastased õpilased. Auhindadeks läheb käiku digivideokaamera, mobiiltelefonid, riidepoe kinkekaardid, kunstitöötoad ja räpivõistluse võitjale -  võimalus teha koostööd Pääru aka MC J.O.C-iga. Jah, räpivõistluse žürii esimeheks on Päär, dokfilme hindajate hulgas on kreeka režissöör Dmitri Vrakas ja Carlo Cubero Perto Rico´st. Koomiksite žürii liikmete nimekiri ootab veel kinnitamist, aga ära lase end sellest segada!